
     REPUBLIKA HRVATSKA
     TRGOVAČKI SUD U OSIJEKU


R E P U B  L I K A  H R V  A T S K A

R J E Š E N J E 


Trgovački sud u Osijeku, po stečajnoj sutkinji Nadi Roso, u stečajnom predmetu stečajnog dužnika: UDRUGA INFORMATIČARA "INFO" NAŠICE, Našice, Trg I. Kršnjavog 5/I, OIB: 20558883375, registarski broj: 14001998, odlučujući o žalbi dužnika, protiv Rješenja Trgovačkog suda u Osijeku 20 St-168/18 od 8. svibnja 2018. g, dana  20. lipnja 2018. g.,
        

r i j e š i o   j e :


1. Preinačuje se Rješenje Trgovačkog suda u Osijeku 20 St-168/18 od 8. svibnja 2018. g. i  rješava: 

OBUSTAVLJA SE skraćeni stečajni postupak nad dužnikom UDRUGA INFORMATIČARA "INFO" NAŠICE, Našice, Trg I.Kršnjavog 5/I, OIB: 20558883375, registarski broj: 14001998 a zahtjev FINE RC Osijek za provedbu skraćenog stečajnog postupka od 21. veljače 2018. g. se odbacuje.
	

Obrazloženje

	Protiv Rješenja Trgovačkog suda u Osijeku poslovni broj 20 St-168/18 od 8. svibnja 2018. g. kojim je otvoren i zaključen skraćeni stečajni postupak nad dužnikom a koje Rješenje je donio sudski savjetnik, dužnik je izjavio pravodobnu žalbu dana 16. svibnja 2018. g. u kojoj obrazlaže tijek podmirenja blokade žiro računa dužnika te u spis dana 16. svibnja 2018.  izvadak o stanju i prometu po poslovnom računu za razdoblje od 15.5.2018. g. do 16.5.2018. g. dužnika, Ugovor o odobrenju jednokratne financijske potpore iz Proračuna Grada Našice u 2018. g. zaključen između Grada Našice i dužnika od 14. svibnja 2018. g. s općim uvjetima Ugovora, Rješenje RH Osječko-baranjska županija Grad Našice gradonačelnik od 14.5.2018. g., Rješenje RH Ured državne uprave Ispostava Našice od 11.4.2018. g., Očevidnik FINE o redoslijedu plaćanja od 11.5.2018. g. iz koje dokumentacije je utvrđeno da je dužnik podmirio blokadu računa uplatom 8.000,00 kn dobivenih od Grada Našice kao jednokratnu financijsku potporu programu/projektu organizacija civilnog društva – udruge građana.

	Žalba je osnovana.

	Pobijano Rješenje ispitano je na temelju odredbe čl. 436 Stečajnog zakona (NN br. 71/15 i 104/17 u daljnjem tekstu SZ).

	Iz obrazloženja pobijanog Rješenja proizlazi da su ispunjene pretpostavke iz čl. 428 SZ nakon čega je TS Osijek dana 23.2.2018. g. objavio Oglas na mrežnoj stranici e-oglasna ploča sudova pod poslovnim brojem 20 St-168/18 sukladno čl. 430 SZ te budući da protekom roka od 45 dana vjerovnici a niti osobe ovlaštene za zastupanje dužnika nisu postupili po pozivu suda, kod dužnika je utvrđen stečajni razlog iz čl. 5 st. 2 SZ – nesposobnost za plaćanje, te je sukladno čl. 431 st. 1 i 2 SZ po službenoj dužnosti otvoren i zaključen skraćeni stečajni postupak nad dužnikom.

	Pravodobnom žalbom dužnik je osporio gore navedeno Rješenje ovoga suda te budući da je u spis dostavio gore navedene dokaze  iz kojih je utvrđeno da je podmirio blokadu računa te je valjalo sukladno čl. 433 Stečajnog zakona (NN br. 71/15 i 104/17) odlučiti kao u izreci.
	
	


U Osijeku 20. lipnja 2018. g.



Zapisničar
Danijela Sekulić

                                                                                                       STEČAJNA SUTKINJA
                                                                                                               Nada Roso


POUKA O PRAVNOM LIJEKU:
Protiv ovog rješenja nezadovoljna stranka može izjaviti žalbu Visokom trgovačkom sudu Republike Hrvatske u Zagrebu u roku od 8 dana u 3 primjerka putem ovog suda.


DNA:
1. e-oglasna ploča suda uz žalbu s prilozima (str. 3-13 spisa) – u spisu 
2. FINA RC Osijek
3. registar odmah 
4. riješeno obustavom
5. K-11.7.

